Boek: ‘Net aliens eet spinasie’ (heruitgawe) – Jaco JacobsJaco Jacobs ŉ Alien land in ŉ swembad, kinders verdwyn in ŉ biblioteek, ŉ monsterhond word ŉ woefie-woef en ŉ vampier-jagter-ouma bestorm ŉ skool met ŉ knoffel-bazooka… Maar dit is nog lank nie al nie! Net aliens eet spinasie (2022) is Jaco Jacobs se versameling van tonekrul-lekker stories wat al meer as ŉ dekade lank gewild is. Die heruitgawe met illustrasies deur Iain Rennie sal lesers laat gril en ril van plesier. Die beste van alles is dat Jacobs ŉ splinternuwe storie vir dié versameling geskryf het. Jacobs is die skrywer van meer as 170 boeke vir kinders en meer as ŉ miljoen eksemplare van sy boeke is reeds verkoop. Hy spog met 40 bekronings vir sy werk. Drie van sy boeke is al tot rolprente verwerk en twee van sy jeugboeke is wêreldwyd in Engels uitgegee. Jacobs woon in Bloemfontein saam met sy vrou en twee dogters. Rennie is in Johannesburg gebore. Hy matrikuleer aan die Nasionale Skool van die Kunste (NSA) en nadat hy vir ‘n kort tyd grafiese ontwerp studeer, fokus hy op videoproduksie en voltooi sy BA-graad in oudiovisuele kommunikasie by UJ. Hy speel baskitaar, het die Comrades al drie keer voltooi en woon in Edenvale. Uitgewer: NB-Uitgewers Prys: R145,00* *Prys onderworpe aan verandering Koop die boek by Graffiti Boeke